“Fuziunea operațiunilor noastre mobile este un pas important în cadrul programului de transformare inițiat în acest an, în linie cu strategia noastră de a ne consolida poziția pe piața locală de telecomunicații.”, spune Miroslav Majoros, CEO Telekom Romania.  El apreciază că fuziunea va conduce la o structură organizațională mai agilă și mai eficientă, precum și la o utilizare mai eficientă a resurselor, care să sprijine execuția noii strategii comerciale și consolidarea brandului Telekom pe piață.